Shaquille O'Neal

Shaquille Rashaun O'NEAL [ ʃəˈkɪl rəˈʃɔːn əʊˈniːl ] (naskita la 6an de marto  1972 en Newark, Nov-Ĵerzejo), kromnomita Shaq (Ŝak), estas iama usona basketbaloludanto, sporta komentisto, aktoro kaj repisto. Li estis aktiva en la nordamerika profesia ligo NBA de 1992 ĝis 2011 kaj nun estas konsiderita unu el la plej bonaj ludantoj en historio de la ligo. 

Dum lia 19-jara profesia kariero, li estis, interalie, 4x NBA-ĉampiono, 15x All-Star, Plej valora Ludanto (MVP) unufoje kaj gvidis la ligon en punktoj dufoje. En 2016, O'Neal estis induktita en la Naismith Memorial Basketball Hall of Fame. 

Olimpika ĉampiono (1996), mondĉampiono 1994, kvarfoja NBA- ĉampiono (2000-2002, 2006). En 1996, li estis inkludita en la listo de la 50 plej bonaj ludantoj en NBA-historio, kaj li estis la plej juna el la tuta listo. Krome, li estis rekonita kiel la plej valora ludanto de la NBA en 2000, partoprenis en la Steluloplenaj Ludoj dum 15 jaroj (1993-2009), kaj, kune kun Wilt Chamberlain, tenas la rekordon de la Asocio - 9 sezonoj (5 el ili en vico) kun la plej alta procento de sukcesoj de la ludo. Shaquille O'Neal estis nomita NBA All-Star Game MVP tri fojojn en sia kariero (2000, 2004, 2009). Post fino de sia sporta kariero, li laboras kiel televida programestro kaj komentisto ĉe la sportkanalo TNT. Aperas kiel televideksperto en ludoj de NBA 2K (komencante kun NBA 2K15). Membro de la Basketbalo-Halo de Famo ekde 2016 .

O'Neal estas 2.16 metrojn alta kaj pezis preskaŭ 150 kg kiam li ludis, kaj dum sia kariero estis unu el la plej grandaj steloj en la usona basketballigo. Li estas konata pro uzado de sia forto kaj grandeco por gajni poentojn proksime de la korbo, kaj por kapti resaltojn (). Malgraŭ lia stelstatuso, li estas rigardita kiel unu el la plej malbonaj pafistoj en la NBA. O'Neal estis nomita la plej valora ludanto de la ligo en 2000.

 Bibliografio 

 Shaq Attaq! (1994)
 A Good Reason to Look Up (1998)
 Shaq and the Beanstalk and Other Very Tall Tales (1999)
 Shaq Talks Back (2002)
 Shaq Uncut: My Story (2011)
 Little Shaq (2015)
 Little Shaq Takes a Chance (2016)
 Little Shaq: Star of the Week (2016)
 Shaq's Family Style (2022)

 Referencoj 

 Eksteraj ligiloj 

Kategorio:Vivantaj homoj
Kategorio:Usonaj korbopilkistoj
Kategorio:Usonaj aŭtobiografoj
Kategorio:Usonaj investistoj
Kategorio:Usonaj elektronikaj muzikistoj
Kategorio:Usonaj dancmuzikistoj
Kategorio:Naskiĝintoj en 1972